**Muza din cafea...**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se răcește cafeaua iar telefonul tace;

Cred că și dorul tău s-a răcit...

Gândurile nu-mi dau deloc pace,

Sunt trist și foarte nedumerit!

Se răcește cafeaua în liniștea dimineții;

Dacă glasul tău spre altul s-a rătăcit?

Îndrăgostiți lulea sunt de tine poeții,

De ochii tăi negri... luciri de antracit...

Asta este... o să-mi fac o altă cafea!

Una fiartă la foc mocnit,

Să-mi ghicesc doi ochi verzi în ea,

Să uit de negrii ochi pe care i-am iubit!

Mâine dimineață de tine am să uit!

Pierdut după o noapte printre aștri;

Ochii verzi nu i-am ghicit dar mi s-au ivit

O minunăție de ochi albaștri!

Sună telefonul! Ah! Era să mă frig!

Cafeaua fierbinte o duceam spre buze...

Cine să fie!? În gândul meu strig!

Era doar o muză care-și dorea scuze...

Of muză iar mi-ai picat în cafea...

Te sorb în fiecare dimineață!

Câteodată ești bună, altădată ești rea

După cum îmi este și soarta în viață!